GN-003 กันดั้มคิวริออส

* ด้านหน้า
* ด้านหลัง
* ไฟลท์ฟอร์ม
* กันดั้ม MS มูฟวี่ไฟล์

**GN-003 กันดั้มคิวริออส** (อังกฤษ: Gundam Kyrios, ญี่ปุ่น: ガンダムキュリオス, โรมาจิ: *Gandamu kyuriosu*) เป็นหนึ่งในกันดั้มรุ่นที่ 3 ของเซเลสเชียลบีอิ้งและเป็นหนึ่งในโมบิลสูทตัวหลักของโมบิลสูทกันดั้มดับเบิ้ลโอ ซีซั่น 1 ขับโดยอาเลลูย่า ฮาปทิซึม

## เทคโนโลยีและความสามารถในการต่อสู้

ลักษณะที่โดดเด่นที่สุดของกันดั้มคิวริออสคือกลไกการเปลี่ยนร่างระหว่างโมบิลสูทฟอร์ม (โมบิลสูทโหมด) และไฟลท์ฟอร์ม (ไฟลท์โหมด) ซึ่งได้รับการทดสอบระบบโดยหุ่นรุ่นก่อนคือ GNY-003 กันดั้มอบุลโฮลในรุ่นที่ 2 ความคล่องตัวและความเร็วในไฟลท์ฟอร์มของคิวริออสได้รับการปรับแต่งมาอย่างดี ทำให้ความเร็วในไฟลท์ฟอร์มนั้นเป็นที่หนึ่งเหนือกว่าความเร็วของกันดั้มและโมบิลสูทตัวอื่นๆ อย่างสิ้นเชิง กลไกการเปลี่ยนร่างยังได้มอบความสามารถที่หลากหลาย มันสามารถแบกโมบิลสูทไปได้อีกตัวในไฟลท์ฟอร์ม เช่นเดียวกับกันดั้มตัวอื่นๆ คิวริออสได้รับการติดตั้ง GN ไดรฟ์ไว้อยู่ตรงกลางลำตัวซึ่งให้พลังงานที่แทบไร้ขีดจำกัด และสร้างอนุภาค GN มัลติฟังก์ชั่นพิเศษ

โมบิลสูทที่สามารถสลับไปมาระหว่าง MS ฟอร์มและไฟลท์ฟอร์มได้ถูกใช้มาเนิ่นนานแล้วสำหรับยูเนี่ยนและ AEU แต่พวกมันไม่ได้ออกแบบให้สามารถเปลี่ยนร่างกลางอากาศเหมือนคิวริออส VMS-15 ยูเนี่ยนเรียลดูแบบเก่าและ AEU-05 AEU เฮลเลี่ยนซึ่งเป็นหุ่นรุ่นเก่าของยูเนี่ยนและ AEU ตามลำดับ มีกลไกระบบเปลี่ยนร่างที่ไม่สมบูรณ์ โดยต้องมีการเปลี่ยนพาร์ทบางชิ้นส่วนบนพื้นหรือฐานเพื่อเปลี่ยนเป็นอีกร่างหนึ่ง แม้ว่าหุ่นรุ่นต่อมาอย่าง SVMS-01 ยูเนี่ยนแฟล็กและ AEU-09 AEU อีแน็คจะไม่ต้องเปลี่ยนชิ้นส่วนเหมือนแต่ก่อน แต่การเปลี่ยนร่างกลางอากาศก็ยังถือว่ามีความเสี่ยงสูงและต้องใช้ความสามารถอยู่พอสมควร ในทางกลับกัน คิวริออสมีกลไกการเปลี่ยนร่างซึ่งใช้อนุภาค GN เป็นตัวช่วย คิวริออสจึงสามารถเปลี่ยนร่างได้อย่างอิสระทั้งภายในและนอกชั้นบรรยากาศ อย่างไรก็ตาม การเปลี่ยนร่างของคิวริออสก็ยังต้องใช้ทักษะการขับในระดับหนึ่งแต่ก็สามารถฝึกฝนได้ไม่ยากตามทฤษฎี

ห้องนักบินของคิวริออสไม่ได้ต่างจากกันดั้มตัวอื่นๆมากนัก แต่ระบบควบคุมนั้นแตกต่างไปตามไฟลท์ฟอร์มและเบาะนักบินสามารถหมุนได้เพื่อให้เข้ากับฟอร์มต่างๆ คุณลักษณะอีกประการหนึ่งของไฟลท์ฟอร์มคือการติดตั้ง GN เวอร์เนียหลักของคิวริออสซึ่งเป็น GN เวอร์เนียหนึ่งคู่ที่ด้านนอกของขาแต่ละข้างซึ่งส่วนใหญ่มักติดตั้งอยู่ที่กระโปรงด้านหลังมากกว่า สิ่งนี้เพื่อให้แน่ใจว่าเวอร์เนียจะหันไปอย่างถูกทิศเพื่อสร้างแรงขับเคลื่อนสูงระหว่างไฟลท์ฟอร์ม โครงสร้างดังกล่าวนับเป็นสิ่งที่พบเห็นได้ยากสำหรับกันดั้ม กันดั้มทั้งหมดสามารถบินได้โดยการใช้อนุภาค GN มีเพียงคิวริออสเท่านั้นที่สามารถบินด้วยความเร็วสูงเนื่องจากรูปทรงแอโร่ไดนามิกในไฟลท์ฟอร์ม เซนเซอร์หลายตัวติดตั้งอยู่ในส่วนหัวของไฟลท์ฟอร์มเพื่อเพิ่มความสามารถในการตรวจจับ เนื่องจากส่วนปลายและเหล็กกันโคลงถูกพับไว้ที่ด้านหลังในขณะที่อยู่ใน MS ฟอร์ม ส่วนโคนทรงกรวยของ GN ไดรฟ์บนคิวริออสจึงถูกถอดออกเหลือเป็นพื้นที่แบนๆกว่ากันดั้มตัวอื่นๆ

"GN เคเบิ้ล" คือสายพลังงานสีม่วงอ่อนที่ทอดไปยังตำแหน่งต่างๆของโมบิลสูทเพื่อกระจายอนุภาคไปยังส่วนต่างๆ และเพื่อวัตถุประสงค์ในการควบคุมความสมดุล อนุภาค GN เหล่านี้ยังใช้สำหรับอาวุธบีม การสร้างเกราะป้องกัน GN ฟิลด์และการพรางตัว เนื่องจากพวกมันมีคุณสมบัติก่อให้เกิดการรบกวนทางคลื่นแม่เหล็กไฟฟ้า ทำให้การสื่อสารแบบเดิมและอุปกรณ์เรดาร์ไม่สามารถใช้งานได้ นอกจากนี้ ด้วยการเพิ่มการปล่อยอนุภาคให้สูงสุดยังทำให้คิวริออสสามารถเข้าสู่บรรยากาศได้ด้วยตัวเองอีกด้วย เสาอากาศสีเหลืองที่กระดูกไหปลาร้าที่ติดตั้งบนลำตัวคู่หนึ่ง ทำหน้าที่เป็นอุปกรณ์ควบคุมการไหลเวียนของอนุภาคในร่างกายของโมบิลสูทและได้ติดตั้ง GN คอนเดนเซอร์ไว้ทั่วร่างกายเพื่อกักเก็บอนุภาคสำรอง

อาวุธพื้นฐานของคิวริออสนั้นแสนจะเรียบง่ายประกอบด้วย GN บีมซับแมชชีนกัน GN ชิลด์ GN บีมเซเบอร์และ GN วัลแคน ความคล่องตัวที่สูงทำให้แสดงความสามารถในการต่อสู้ได้อย่างยอดเยี่ยม นอกจากนี้ยังสามารถติดตั้งอาวุธเสริมในรูปแบบของ GN แฮนด์มิสไซล์ยูนิตและเทลล์ยูนิต ลันช์เชอร์ที่ติดตั้งมิสไซล์จากอากาศสู่พื้นดิน และเทลล์บูสเตอร์พร้อม GN  เวอร์เนียขนาดใหญ่และ GN แคนน่อน MS ฟอร์มของมันมีความสมดุลระหว่างความสามารถในการต่อสู้ระยะไกลและระยะประชิด โดยมีพลังทำลายล้างเทียบเท่ากันดั้มตัวอื่นๆ ในขณะที่ไฟลท์ฟอร์มของมันก็ถนัดในการโจมตีแบบยิงแล้วหนีด้วยความเร็วสูง เช่นเดียวกับกันดั้มตัวอื่นๆ มันสามารถเปิดใช้งาน "แทรนซั่มซิสเต็ม" ในกรณีฉุกเฉิน เพื่อเพิ่มพลังในการโจมตีอละป้องกัน ตลอดจนเพิ่มพลังงายเอาต์พุตเป็น 3 เท่าของสเปคพื้นฐานในช่วงเวลาที่จำกัด แต่ระบบนี้เป็นดั่งดาบสองคมเนื่องจากประสิทธิภาพของหุ่นลดลงอย่างมากเมื่อสิ้นสุด อุปกรณ์เสริมเสริมได้รับการพัฒนา เช่น อุปกรณ์ Gust และเปลี่ยนเป็น GN-003/af-G02 กันดั้มคิวริออสกัสต์ ซึ่งช่วยเพิ่มความคล่องตัวและความสามารถในการโจมตีระยะไกล รวมถึงสามารถปฏิบัติการได้สูงจากพื้นดินถึง 600 กม. ในชั้นเทอร์โมสเฟียร์

หลังจากที่เซเลสเชียลบีอิ้งได้พ่ายแพ้ต่อกองกำลังสหประชาชาติในปฏิบัติการฟอลเล่นแองเจิ้ล คิวริออสที่หมดสภาพได้ถูกจับกุม โชคดีที่นักบินอาเลลูย่า ฮาปทิซึมได้ปลด GN ไดรฟ์ออกจากตัวคิวริออสได้ทันก่อนจะถูกจับกุมและทีมเฟเรชเต้สามารถเก็บกู้มันได้สำเร็จ ในปี ค.ศ. 2312 เซเลสเชียลบีอิ้งได้พัฒนากันดั้มรุ่นใหม่ หนึ่งในนั้นคือ GN-007 อาริออสกันดั้มซึ่งเป็นผู้สืบทอด GN ไดรฟ์ของคิวริออสและความสามารถที่เหนือกว่าในทุกๆด้าน ในขณะเดียวกัน อดีตวิศวกรของสหพันธ์ปฏิรูปมนุษยชาติในกองกำลังรักษาสันติภาพเอ-ลอว์ส ได้พัฒนาหุ่นรุ่นใหม่ GNX-704T อเฮด โดยใช้ข้อมูลการทดลอง GN ไดรฟ์ [T] ต่างๆนาๆกับคิวริออส ในขณะเดียวกัน อดีตวิศวกรของยูเนี่ยนและ AEU ที่เชี่ยวชาญในการสร้างโมบิลสูทที่เปลี่ยนร่างได้ก็ได้ใช้ข้อมูลการเปลี่ยนร่างของคิวริออสไปพัฒนา GNX-903VS เบรฟ (สแตนดาร์ดเทสต์ไทป์)

## อาวุธที่ติดตั้ง

* **GN บีมซับแมชชีนกัน** - ปืนกลมือสองลำกล้องที่เป็นอาวุธหลักของกันดั้มคิวริออส เมื่ออยู่ในไฟลท์ฟอร์มจะติดตั้งไว้ที่ด้านล่างอยู่กัยแขนขวา แม้จะมีพลังโจมตีที่ต่ำกว่าบีมไรเฟิล แต่ก็มีอัตราการยิงและความแม่นยำที่น่าทึ่งแม้บินอยู่ด้วยความเร็วสูง

* **GN บีมเซเบอร์** - อาวุธระยะประชิดพื้นฐานของโมบิลสูทที่ใช้อนุภาค GN สามารถปล่อยใบมีดบีมที่ทำจากอนุภาค GN ออกมาจากปลาย มีพลังการโจมตีในระดับที่สูงมาก สามารถตัดโมบิลสูทให้ขาดเป็นสองท่อนด้วยการฟันเพียงครั้งเดียว การที่บีมเซเบอร์สามารถเก็บใบมีดบีมได้ทำให้ง่ายต่อการพกพา บีมเซเบอร์สองเล่มถูกเก็บไว้ที่เกราะกระโปรงด้านหน้าของคิวริออส

* **GN ชิลด์** - โล่แบบพิเศษที่ถูกออกแบบสำหรับกันดั้มคิวริออสโดยเฉพาะ มีกลไกพิเศษในการแยกออกเป็นกรงเล็บได้ และสามารถขยายและหมุนเพื่อคว้า/โจมตีศัตรูได้ นอกจากนี้ ใบมีดแบบหดได้ยังซ่อนอยู่ที่ฐานของกรงเล็บ ใบมีดนี้สามารถเจาะและตัดผ่านเป้าหมายได้อย่างง่ายดายด้วยการสั่นด้วยความถี่สูง นอกจากนี้โล่ยังออกแบบโดยคำนึงถึงลักษณะแอโร่ไดนามิกของคิวริออสในไฟลท์ฟอร์ม

## อุปกรณ์เสริม

* **เทลยูนิต** - หรือมีอีกชื่อว่า "อุปกรณ์ C" เป็นอุปกรณ์อเนกประสงค์สำหรับภารกิจ ติดอยู่ที่ด้านหลังหว่างขาของคิวริออสในไฟลท์ฟอร์ม ทำให้สามารถปรับให้เข้ากับภารกิจต่างๆ ได้ เช่น การทำลายฐานที่มั่นของศัตรู การทิ้งระเบิด ฯลฯ ที่ด้านบนของมีช่องสำหรับปล่อยมิสไซล์จำนวน 14 ช่อง และช่องยาวอีก 2 ช่องที่ด้านล่างสำหรับทิ้งระเบิด ด้วยอุปกรณ์นี้ยังทำให้คิวริอสในไฟลท์ฟอร์มสามารถแบกกันดั้มดิวนาเมสไปด้วยกันได้ อุปกรณ์นี้มักถูกปลดทิ้งทันทีหลังการใช้งานเพื่อทำให้คิวริออสมีน้ำหนักเบาลง

* **เทลบูสเตอร์** - เช่นเดียวกับเทลยูนิต เทลบูสเตอร์เป็นอุปกรณ์อเนกประสงค์สำหรับภารกิจ ติดอยู่ที่ด้านหลังหว่างขาของคิวริออสในไฟลท์ฟอร์ม เทลบูสเตอร์จะช่วยเพิ่มความคล่องตัวและพลังการยิงของคิวริออสในไฟลท์ฟอร์ม ด้วย GN เวอร์เนียร์ขนาดใหญ่สองตัวที่ด้านหลังและ GN แคนน่อนหนึ่งคู่ที่ด้านบน GN แคนน่อนสามารถหมุนไปด้านข้างและหมุนขึ้นด้านบนได้ เทลบูสเตอร์จะถูกปลดออกทันทีเมื่อเปลี่ยนร่างเป็น MS ฟอร์มโดยตะต้องพับขึ้นมา

## ระบบที่ติดตั้ง

* **GN ฟิลด์** - บาเรียอนุภาค GN ที่สามารถป้องกันการโจมตีได้เกือบทุกรูปแบบ คิวริออสสามารถสร้าง GN ฟิลด์เป็นทรงกลมล้อมรอบตัวของหุ่นเองซึ่งทำให้สามารถป้องกันการโจมตีได้จากทุกทิศทางถูกสร้างขึ้นโดยใช้อนุภาค GN ความหนาแน่นสูงซึ่งจัดเก็บไว้ใน GN คอนเดนเซอร์ นอกจากนี้ GN ฟิลด์ยังมีคุณสมบัติเบี่ยงเบนความร้อน ทำให้คิวริออสสามารถฝ่าชั้นบรรยากาศได้ด้วยตนเอง เครื่องสร้าง GN ฟิลด์ของคิวริออสดูเหมือนจะถูกเก็บไว้ที่ส่วนจมูกเครื่องของไฟลท์ฟอร์มและยังคงสามารถใช้งานได้ใน MS ฟอร์ม

* **แทรนซั่มซิสเต็ม** - ระบบพิเศษที่ติดตั้งอยู่ในแบล็คบ็อกซ์ของ GN ไดรฟ์ของแท้ ถูกพัฒนาขึ้นอย่างลับๆ โดยอิโอเลีย เชนเบิร์ก ผู้ก่อตั้งเซเลสเชียลบีอิ้ง ระบบนี้จะช่วยปลดปล่อยความสามารถทั้งหมดของ GN ไดรฟ์ โดยการเร่งอัตราผลิตอนุภาค GN ให้ถึงขีดสุด ทำให้มีพลังโจมตี พลังป้องกัน ความเร็ว รวมถึงสเปคพื้นฐานเพิ่มขึ้นเป็นสามเท่า (ในกรณีของคิวริออสคือความเร็วและกำลังขับเคลื่อนที่เพิ่มขึ้น) นอกจากนี้โมบิลสูทจะเรืองแสงเป็นสีแดงและเกิดภาพติดตาขณะเคลื่อนไหว

* **ระบบสนับสนุนจากเวด้า** - ระบบปฏิบัติการหรือ "OS" ของกันดั้มที่เชื่อมต่อกับระบบประมวลผลแบบควอนตัม "เวด้า" เป็นอีกหนึ่งปัจจัยที่ทำให้เซเลสเชียลบีอิ้งและกันดี้มมีความแข็งแกร่งเหนือกว่าชาติใดในโลก ต่อมาเมื่ออเลฮานโดร คอร์เนอร์เข้านึดครองเวด้าและ ตัดการทำงานของ OS กับกันดั้ม ทำให้หลังจากนี้เซเลสเชียลบีอิ้งจะต้องเปลี่ยนไปใช้ระบบปฏิบัติการแบบ Stand-alone ที่สร้างขึ้นมาใหม่แทน ทำให้การปฏิบัติภารกิจยากขึ้นกว่าแต่ก่อนมาก

* **ระบบพรางแสง** - เป็นรูปแบบหนึ่งของการพรางตัวด้วยแสงที่เลียนแบบสภาพแวดล้อมภายนอกเพื่อหลีกเลี่ยงการตรวจจับด้วยตาเปล่า (อาจถูกพบด้วยการตรวจจับแบบอื่นๆ) ระบบได้รับการพัฒนาโดยเซเลสเชียลบีอิ้งและติดตั้งลงในโมบิลสูท ยานอวกาศ และดาวเทียมทรัพยากรหลายแห่งเพื่อการแทรกซึมและซ่อนตัว ระบบนี้ใช้ได้เฉพาะเมื่อตัวเครื่องหยุดนิ่งไม่เคลื่อนไหวเท่านั้น เหมาะสำเหราะการใช้ซ่อนตัวเมื่อไมสเตอร์ต้องลงไปปฏิบัติภารกิจนอกตัวหุ่น

## แกลเลอรี่

### กันพลา

HG00 1/144 GN-003 กันดั้มคิวริออสHG00 1/144 GN-003 กันดั้มคิวริออส (แทรนซั่มโหมด)1/100 GN-003 กันดั้มคิวริออสMG 1/100 GN-003 กันดั้มคิวริออส
## เกร็ดความรู้

* คำว่า **Kyrios** หรือ **Kurios** มาจากภาษากรีกคำว่า **κύριος** (คิวริโอช)" ซึ่งแปลว่า "ลอร์ด" หรือ "เจ้านาย"
	+ นอกจากนี้คำว่ายังมาจาก **Dominations** (ขัตติยเทพ) ซึ่งเป็นหนึ่งในลำดับชั้นของทูตสวรรค์ในเทววิทยาของศาสนาคริสต์ ซึ่งสามารถเขียนเป็นภาษากรีกได้ว่า **kyriotētes** ทูตสวรรค์คณะนี้มีหน้าที่คอยจัดสรรและมอบหมายหน้าที่การทำงานให้แก่บรรดาเทวดาต่างๆ ให้เป็นไปตามพระประสงค์ของพระเจ้า สัญลักษณ์แห่งอำนาจของพวกเขาคือคฑาและลูกโลก โดยขัตติยเทพถูกจัดอยู่ในชั้นโท วงศ์ที่ 2 ร่วมกับ **Virtue** (ธรรมเทพ) และ **Powers** (อิทธิเทพ)

* ในแนวคิดการออกแบบช่วงแรกๆ เดิมทีจะให้กันดั้มมีคอนเซปต์เป็นหมากรุกและคิวริออสจะมีโค้ดเนมว่า "Bishop Gundam" มันมีความสามารถในการแปลงร่างเป็นโมบิลอาร์เมอร์โหมดเช่นเดียวกับคิวริออส แต่จะมีความแตกต่างจากไฟลท์ฟอร์มอย่างสิ้นเชิงโดสัตว์ชนิดใด) แนวคิดการแปลงร่างเป็นสัตว์ภายหลังจะถูกนำไปต่อยอดเป็น GNMA-XCVII อัลวาโทเร่ ร่องรอยบางส่วนหลงเหลืออยู่ในอาวุธที่คมเหมือนกับกรงเล็บของสัตว์ป่าใน GN ชิลด์ และมีความสามารถพิเศษในการพรางตัว ซึ่งภายหลังความสามารถในการพรางตัวจะถูกมอบให้กับกันดั้มทุกตัว

## แหล่งข้อมูลอื่น

* The Gundam Wiki (บทความต้นฉบับ-ภาษาอังกฤษ)
* gundam00.net/tv (เว็บไซต์อย่างเป็นทางการ)
* วิกิพีเดีย (ภาษาไทย)